ระทึก! เกิดเหตุระเบิดนิคมอุตฯแวลลิงบี “กรุงสตอกโฮล์ม” พบผู้บาดเจ็บ 5 ราย จนท.เร่งตรวจสอบ
ระทึก! เกิดเหตุระเบิดนิคมอุตฯแวลลิงบี "กรุงสตอกโฮล์ม" พบผู้บาดเจ็บ 5 ราย จนท.เร่งตรวจสอบ
27 มี.ค. 2562

สำนักข่าวเดอะซัน (THE Sun) รายงานเหตุระเบิดรุนแรงในนิคมอุตสาหกรรมแวลลิงบี กรุงสตอกโฮล์ม ประเทศสวีเดน โดยผู้พักอาศัยในบริเวณที่เกิด เปิดเผยว่า ได้ยินเสียงระเบิดดังขึ้นในเวลา 1.00 น. ตามเวลาท้องถิ่น โดยแรงระเบิดส่งผลให้บ้านเรือนรอบข้างและยานพาหนะเกิดความเสียหาย ด้านเจ้าหน้าที่ตำรวจระบุว่า มีผู้ได้รับบาดเจ็บ 5 คน
สำหรับสาเหตุของการเกิดระเบิดครั้งนี้ยังไม่แน่ชัด พร้อมทั้งยังไม่ชัดเจนว่าเป็นการก่อการร้าย ขณะที่เจ้าหน้าที่ตำรวจได้ปิดพื้นที่เกิดเหตุและเริ่มเปิดฉากการสอบสวนเพื่อหาสาเหตุ
ขณะเดียวกัน ผู้ใช้งานอินสตาแกรมในชื่อ swepixsweden ได้เผยแพร่ภาพถ่ายสำหรับเหตุการณ์ดังกล่าวบน IG ส่วนตัว
